
graf, şi odată ajunşi acolo ne spune: 
„Fraţilor, eu cred în minuni, cred în 
Dumnezeu, dar... fie, hai să mai fa- 
cem un ecograf...”, îşi face o cruce, 
aprinde ecograful şi ce să vezi? 


Mare minune! Din cei doi embrioni, 
unul a „revenit” la viaţă, adică cel de 
6 săptămâni era prezent acolo şi îi 
bătea inimioara! Ne-a cuprins fiorul 
pe toţi, inclusiv pe doamna doctor, 





şi spune: „Na, asta înseamnă Serafim. Pe scurt, singur și-a ales 
ASCULTAREA!” numele. Aşa a fost să fie! Mulţumim 
lui Dumnezeu pentru această încer- 
Soţia a început să plângă de bucurie care, căci mult ne-a apropiat în fa- 
şi eu la fel, era ceva de nedescris.  milie, şi totodată, mulţumim Sfân- 
Dumnezeu ştie cum şi de ce, celălalt tului Iosif de la Partoş şi Părintelui 
suflețel nu s-a mai întors, dar noi Ştefan pentru iubirea oferită! Să fiţi 
ştim că o mare minune şi o mare iubiţi şi Dumnezeu să vă ajute! 
schimbare s-a produs în viaţa noas- 
tră. De curând băieţelul s-a născut, Michel” 
a fost botezat şi a fost numit Iosif - 





La noi primăvară... 


„Opriţi-vă și cunoaşteţi, 
p 22 


că Eu sunt Domnul 





la alţii (lângă Brad) încă omăt... 

„In ce chip doreşte cerbul izvoarele 
apelor, aşa Te doreşte sufletul meu 
pe Tine, Dumnezeule!” 








ŞTIRI 





În mai multe peşteri din deşertul Iudeii, la 40 
km sud de Ierusalim, s-au descoperit 80 de 
fragmente de pergament cu texte ale profeţi- 
lor Zaharia şi Naum. 

Directorul Institutului Arheologic a declarat că este 
prima descoperire notabilă de la marile săpături din 
anii 1940, care au scos la lumină Manuscrisele de la 
Marea Moartă. El a mai precizat că textele sunt foarte 
asemănătoare cu textul de referinţă al cărţilor acestor 
profeţi din Vechiul Testament. Fragmentele fac parte 
dintr-un sul care aparţinea rebelilor evrei, conduși de 
Simon Bar Kokhba, care s-au ascuns în peşteri după o 
revoltă eşuată împotriva stăpânirii romane între anii 
132-136 d.Hr. (basilica.ro) 


„ Vremea este a pocăinţei, iar eu vin 
câtre Tine, Făcătorul meu; ridică de 
la mine lanţul cel greu al păcatului 
şi, ca un îndurat, dă-mi iertare de 
greșeli.” 


Aşteptăm întrebările, sugestiile şi eventualele colabo- 
rări pe adresa revista.maximina(O gmail.com sau la tel. 


0734.194.372. a | 
Mulţumim tuturor pentru rugăciuni şi ajutor financiar. 

+ Foaie ortodoxă pentru suflet 


TALANIUL DE ICONAR 


lăsat de Dumnezeu în fiecare suflet 


Cuvânt al Sf. Iustin Popovici 
la Duminica Ortodoxiei 


stăzi este Sf. Duminică a Orto- 

doxiei, Sf. Duminică a slavei o- 
mului... Astăzi Biserica Ortodo- 
xă ne descoperă întreaga tai- 
nă a omului. Ce este omul, cine 
este omul? Ce sunt eu, ce eşti tu, ce 
este fiecare dintre noi? Și răspunde 
Sf. Biserică: Omul este măreție 
dumnezeiască pe pământ. De obi- 
cei, oamenii consideră că măreţia 
împărătească este mai presus decât 
toate de pe pământ. Nu! Măreţia 
dumnezeiască este mai presus de- 
cât orice măreție omenească pe a- 
cest pământ. 


Astăzi, Biserica, proslăvind această 
măreție dumnezeiască a omului — 
de fapt ce proslăveşte? Proslăveşte 
icoana vie a lui Dumnezeu în aceas- 
tă lume — îl proslăveşte pe om. Căci 
sufletul omului este de la Dumne- 
zeu, sufletul este chipul lui Dumne- 
zeu în om, icoana lui Dumnezeu în 
om, iar trupul — râmă dimprejurul 
acestei sfinte icoane. Acesta este o- 
mul. Pe acest om îl cinsteşte și îl 
proslăveşte Biserica. Acesta ești 
tu. Omul este icoana vie a lui 
Dumnezeu în această lume — a- 
ceasta este Vestea cea Bună a aces- 
tei mari şi sfinte Duminici. 


Apărând această Icoană vie a lui 
Dumnezeu în lume, Biserica Orto- 
doxă a reuşit să-l apere pe om, a re- 
ușit să-l apere pe Hristos ca om. EI, 
Dumnezeu fiind, a devenit om, ca 
să ne transmită nouă, oamenilor, I- 
coana lui Dumnezeu, Icoana vie a 
lui Dumnezeu pe care noi am aco- 
perit-o cu tina păcatelor şi a patimi- 
lor, am sluţit-o, am zgâriat-o prin 
toată viaţa noastră întinată. Dom- 
nul a coborât în această lume, a de- 


venit om, aşa cum se 
spune în minunatele 
cântări şi rugăciuni, ca 
să înnoiască Chipul Său 
în om, să înnoiască Icoa- 
na Sa în om, care a fost pângărită 
de patimi, pângărită de viciile noas- 
tre, stricată de păcatele noastre, în- 
cât omul a devenit sluţire a Icoanei 
lui Dumnezeu. Şi El, pogorându-Se 
în această lume ca o curată, preacu- 
rată Icoană a lui Dumnezeu, ca 
Dumnezeu, a arătat ce este omul, ce 
este omul desăvârşit, cum trebuie 
să fie omul în această lume. 


În această lume, noi 
purtăm, de fapt, o luptă 
neîncetată, o luptă pen- 
tru Icoana lui Dumne- 
zeu care se află în sufle- 
tul nostru. 


Cine o fură de la noi? Toţi icono- 
claștii, toţi potrivnicii icoanelor, iar 
primul iconoclast este păca- 
tul. Păcatul nu Il suportă pe Dum- 
nezeu, nu Îl vrea pe Dumnezeu nici 
în om, nici în lumea dimprejurul 
său. lar în păcat iconoclastul prin- 
cipal este satana, împreună cu înge- 
rii săi, diavolii cei întunecaţi. Ei 
sunt aceia care ne fură sufletele 
noastre, care aruncă păcate în su- 
fletele noastre şi acoperă Chipul lui 
Dumnezeu care este în noi. 


Sfântul post este curățirea sufle- 
tului, curățirea icoanei din su- 
flet de noroiul păcatelor, de 
smogul patimilor, de mâlul viciilor, 
dacă omul voieşte cu sinceritate să- 
și curăţească sufletul înaintea lui 








Dumnezeu, să curăţească icoana 
sufletului sau care este cu totul 
mânjită şi cel mai adesea stricată de 
păcate. Domnul a rânduit Bisericii 
Sale sfântul post, pentru ca în 
cursul postului să ne curăţim de 
orice întinăciune, să curăţim acest 
chip dumnezeiesc, această icoană a 
lui Dumnezeu din noi, pe care am 
pătat-o. 


Apoi, rugăciunea este recunoaşte- 
rea ajutorului lui Dumnezeu, a lu- 
minii cereşti ce se pogoară în sufle- 
tul nostru întunecat, pentru a scoa- 
te bezna întunecată a păcatelor din 
icoana sufletelor noastre. Ce este 
iubirea evanghelică? Ce este milos- 
tenia, ce este blândeţea, ce este 
smerenia? "Toate acestea sunt pu- 
teri dumnezeieşti, sfinte virtuţi e- 
vanghelice pe care ni le-a dăruit 
Domnul Hristos, iar Biserica ni le 
dăruieşte și ni le recomandă ca să 
ne curățim sufletele de păcate şi să 
zugrăvim icoana, icoana lui Hristos 
în sufletele noastre. 


Fie ca Bunul Dumnezeu să dăruias- 
că inimii fiecăruia dintre noi toate 
darurile cereşti, toate virtuțile e- 
vanghelice: şi credinţa, şi dragos- 
tea, şi nădejdea, şi rugăciunea, şi 
postul, şi răbdarea, şi blândeţea, şi 
smerenia, pentru ca să putem ţine 
piept în această crâncenă luptă pă- 
mântească, să păstrăm chipul lui 
Dumnezeu în sufletele noastre, şi să 
plecăm din această lume în cea de 
dincolo spre Hristos Cel înviat! 





Bucură-te, tăinuitoarea sfatului ce- 
lui nespus! 

O numim aşa pentru că în ea s-a îm- 
plinit în chip deplin această lucrare 
a lui Dumnezeu, de îngeri şi de oa- 
meni neştiută şi nepricepută, aceea 
a zămislirii în pântecele ei, fără de 
bărbat, a lui Hristos, Fiul lui Dum- 
nezeu cel întrupat. Acesta este sfa- 
tul cel din veac de mântuire, pe 
care l-a lucrat Dumnezeu prin Sfân- 
ta Fecioară. 


Bucură-te, încredințarea celor ce 
au trebuință de tăcere! (despre care 
se cuvine să tăcem, în traducere co- 
rectă) 

Dacă Sf. Ap. Pavel a fost dus la al 
treilea cer şi a auzit cuvinte de ne- 
grăit, cu atât mai mult taina Preacu- 
ratei nu se poate grăi în cuvinte, fi- 
ind mai presus chiar și decât al no- 
uălea cer. Cuvintele ar întina taina 
și ar face-o cu neputinţă de expri- 
mat. 


Bucură-te, începutul minunilor lui 
Hristos! 

Prima minune făcută de Hristos a 
fost aşezarea Lui în chip cu totul de 
negrăit în pântecele Fecioarei, cu a- 
coperământul Duhului Sfânt, cres- 
când acolo până la măsura Pruncu- 
lui care avea să Se nască. 


Bucură-te, capul poruncilor Lui! 

Ea a împlinit cel mai cu putere şi 
deplin poruncile lui Dumnezeu. De 
la ea se pot împlini poruncile 
lui Dumnezeu, pentru că întru- 
pându-Se prin ea, ne-a dat nouă 
puterea de a împlini aceste porunci, 
aşezând în noi dumnezeieștile taine, 
prin Duhul Sfânt. 


Bucură-te, scară cerească, pe care 
S-a pogorât Dumnezeu! 
Mântuitorul a găsit-o pe ea scară 
vrednică de a Se cobori pe pământ, 
la făptura lui, ca să ne mântuiască. 
Ea e scara duhovnicească şi fă- 
ră de păcat prin care a venit Hris- 
tos în mijlocul nostru. 


Bucură-te, podul (punte) care treci 
la cer pe cei de pe pământ! 

Maica Domnului nu este doar scară, 
ci şi pod sau punte. Prin venirea 
Mântuitorului din ea în lume, ni S-a 
făcut punte de mântuire. Dar aici 
mai este un înţeles. Rugăciunile ei 
sunt cele mai primite înaintea lui 
Dumnezeu, fiind cea dintâi dintre 
sfinți, și mijlocirile ei pentru toată 
lumea sunt atât de puternice, pre- 
cum o punte care ne trece de pe pă- 
mânt la cer. 


Bucură-te, minunea mult slăvită de 

îngeri! 

Este atât de mare taina Mântuitoru- 
lui, Care nu S-a făcut înger să vină 
între noi, ci a luat firea omenească, 
prin întrupare, încât numai îngerii o 
văd la adevărata ei dimensiune şi 
putere, slăvind-o mult pe Maica 
Domnului. Ea e Maica Minunii, ea 
este minunea însăşi. 


Bucură-te, ceea ce le eşti diavolilor 
rană de mult plâns! 

Rostul de scară prin care coboară 
Dumnezeu şi de punte, prin care ur- 
căm la cer, s-a făcut plângere mare 
pentru demoni. Puterea rugăciuni- 





lor ei ne scoate din moarte şi din 
mâinile dracilor, ea fiind nădejdea 
celor fără de nădejde. 


Bucură-te, ceea ce ai născut Lumi- 
na cea neapusă! 

Orice om care face o lucrare ar dori 
ca ea să fie nepieritoare, dacă s-ar 
putea. Insă toate ale noastre sunt 
trecătoare. Dar ce a făcut Maica 
Domnului, lucrarea ei este 
neapusă, căci a născut Lumina în 
chip de negrăit. 


Bucură-te, ceea ce n-ai învățat pe 
nimeni în ce chip s-a petrecut! 


Taina întrupării Cuvântului, a Naş- 
terii Lui, a hrănirii Lui, a învăţării 
Celui ce mişcă tot universul şi ato- 
mii, să meargă, această taină de ne- 
grăit nu poate fi tâlcuită. Maica 
Domnului a trăit-o şi o trăieşte, dar 
nu 0 poate spune, fiind de neînțeles 
și pentru îngeri, şi pentru oameni, 
căci este lucrarea smereniei de- 
săvârşite a lui Dumnezeu. 


Bucură-te, ceea ce covârşeşti min- 
tea înţelepților! 

Smerenia i-a adus o înţelepciune 
atât de profundă, încât covârşeşte 
toată înţelepciunea filosofilor şi cer- 
cetătorilor din toată istoria omeni- 
rii. Celor smeriți Dumnezeu le stă în 
ajutor şi Se sălăşluiește întru ei. Cel 
smerit se va înălța întru slavă, cu- 
noaştere şi înţelepţire. Maica Dom- 
nului a și zis că Dumnezeu „a căutat 
spre smerenia roabei sale”, ea fiind 
chip al smereniei depline. De aceea 
a fost şi cea mai înţeleaptă. 


Bucură-te, ceea ce luminezi gândul 
credincioşilor! 

Maica Domnului este lumina cea 
mai înaltă dintre oameni. Intre ste- 
le, ea este luna care luminează gân- 
durile noastre. Mijlocirea și rugă- 
ciunile ei ne luminează sufletul, ini- 
ma și gândurile. 


Bucură-te, Mireasă, nenuntită! 

Ea este într-o nuntă deplină cu 
Mirele Hristos, întruchipând pe 
toţi credincioşii, Biserica. Acesta es- 
te chipul minunat în care o putem 
numi, căci arată fecioria ei. Mireasa 
este mireasă doar în ziua nunţii, dar 
Maica Domnului nu a cunoscut dul- 
ceața nunţii trupeşti. „Nenuntită” 
este întărirea pururea-fecioriei 
ei, a curăţiei şi a frumuseţii ei. 


Spunem „Bucură-te” de douăspre- 
zece ori, preluând salutul cu care în- 
gerul a salutat-o pe Fecioara Maria: 
„Bucură-te, ceea ce eşti plină de har, 
Marie, Domnul este cu tine!” Acel 
„bucură-te” a adus mântuirea 
noastră, exprimând bucuria că 
Hristos a venit între noi. lar noi 
continuăm cuvântul - căci ea a zis: 
„De acum mă vor ferici toate nea- 
murile” - aducându-i preacinstire, și 
spunându-i de 12 câte 12 „Bucură- 
te”, ca să arătăm slava ei şi să che- 
măm milostivirea şi dragostea «ei 
asupra noastră, precum şi îndrăzni- 
rea ei înaintea lui Dumnezeu. 


Preot Ștefan 











Viaţa bate filmul... 





A * * 

n vara anului trecut, o parte din- 

tre noi am remarcat venind de 
câteva ori la slujbe, doi tineri şi o 
fetiță, pe care nu îi ştiam. Părintele 
Ștefan ne-a spus câteva cuvinte din 
încercarea prin care treceau şi ast- 
fel ni i-a pus în inimă. Apoi au dis- 
părut... Din când în când ne mai în- 
trebam ce-o fi cu ei... Dar iată că a- 
cum două săptămâni i-am revăzut 
duminica, după Sf. Liturghie. Aşa 
am aflat povestea lor, pe care ne-au 
relatat-o cu multă deschidere. 


„Tot ce am primit până acum, bucu- 
rii sau încercări, ne-am străduit să 
primim cu responsabilitate şi blân- 
deţe, fiind conştienţi că în spatele fi- 
ecărui eveniment se află voia lui 
Dumnezeu. Aşa şi în cazul familiei 
noastre, ne-am întâlnit ca printr-o 
minune, ne-am plăcut şi ne-am căsă- 
torit cu o dorinţă arzătoare, fiind 
foarte conştienţi de rolul pe care ni 
l-am asumat în taina căsătoriei şi a 
familiei. Aşadar, odată căsătoriţi, bu- 
curiile şi binecuvântările au început 
să apară: o afacere, o casă şi o fetiţă 
minunată, care acum are vârsta de 2 
anilşori. 


Ne-am bucurat enorm să vedem cum 
apare şi creşte rodul iubirii noastre, 
puţin câte puţin, în fiecare zi. Copiii 
sunt comoara casei şi a familiei, sun- 
tem siguri de asta. 


Nu trece mult timp căci încă o veste 
minunată este pe cale să apară şi să 
ne îmbucure sufletul. Soţia manifes- 
tă stări de sensibilitate, concluzio- 
nând că ne aşteaptă o sarcină, ceea 
ce ne-a îmbucurat enorm. După un 
test de sarcină, care a ieşit pozitiv, a- 
lergăm cu entuziasm la doamna doc- 


COPILUL 
SFÂNTULUI lOSIF 


Una dintre cele mai recente 
minuni ale ocrotitorului nostru 


„Bucură-te, Părintele nostru Iosif, că oricine 


aleargă la ajutorul tău nu iese nemiluit 


tor, la un ecograf, să ne confirme 
vestea cea mare. Aşteptăm la coadă 
cu o nerăbdare ieșită din comun, 
parcă dura o veşnicie până urma să 
se elibereze cabinetul. Doamna doc- 
tor, pe care o cunoaştem şi avem 0 
mare iubire pentru dânsa, ne face 
primirea şi ne pregăteşte ecograful 
pentru confirmare. 


După o temeinică şi tensionată veri- 
ficare, simţim că ceva nu este în re- 
gulă, fiindcă doamna doctor parcă e- 
zita să ne spună ceva. Cred că îi era 
milă de noi, fiindcă atunci când in- 
trasem în cabinet, eu şi soţia mea ra- 
diam de fericire. Din păcate, primim 
vestea: sarcină oprită din evoluţie, 
cu gemeni, unul la 4 săptămâni, altul 
la 6 săptămâni. Am simţit că o luăm 
razna amândoi, soţia a început să 
plângă, să tremure. Ni se părea im- 
posibil ca nouă să ni se întâmple aşa 
ceva, de necrezut, nu avea cum să se 
termine aşa, ceva nu se lega. 


În următoarele zile soţia a căzut în 
depresie, fiind conștientă că trebuie 
să aleagă o procedură mecanică de 
„eliminare” a celor două sufleţele. 
Soţia nu accepta nici măcar concep- 
tual acea procedură mecanică de 
chiuretaj. Cumva, aflăm că există o 
altă procedură de curăţare a pânte- 
cului prin tehnica Bowen, pentru ca- 
re şi noi doream să optăm. 


Între timp, ţinem cu tot dinadinsul 
să găsim un preot care să ne facă o 
rugăciune şi un botez simbolic pen- 
tru acele sufleţele și, tot printr-o mi- 
nune, suntem trimişi la părintele 
Ştefan din Arad. Intre timp, sufletele 
noastre încă erau tulburate şi neîm- 
păcate cu această întâmplare, fiindcă 
ceva nu se lega. 


Odată ajunşi la Părintele Ştefan, îi 
relatăm, pe scurt, cazul şi ce să vezi? 
Exact ceea ce sufletul nostru voia să 
audă din toată fiinţa. „Fraţilor, as- 

cultaţi ce vă spun: lăsaţi fetiţa voas- 
tră la socri şi mâine dimineaţă mer- 
geţi la Timişoara, la Catedrala Sfân- 
tului Iosif de la Partoş, doar voi doi, 
şi faceţi acatistul Sfântului Iosif, de 
atâtea ori, citiţi din Psaltire de atâtea 
ori, vă ungeţi cu ulei de la candela 
Sfântului de atâtea ori şi mergeţi cu 
credinţă că Dumnezeu și Maica 
Domnului sunt milostivi. Intraţi în 
catedrală dimineaţa când se deschi- 
de și staţi toată ziua acolo, până sea- 
ra când se închide catedrala.” Inima 
crescuse în noi enorm fiindcă mai a- 
veam o speranţă. Zis şi făcut! 


Odată ajunşi acolo, un puhoi de gân- 
duri şi stări ciudate ne paşte pe a- 
mândoi, pe mine şi pe soţie. Abia re- 
ușeam să legăm niște rugăciuni. Par- 
că nu mai ştiam să citim. Până la ur- 
mă ne mobilizăm, ne adunăm și, cu 
toată fiinţa, ne silim să ne potolim 
sufletele și să facem ascultare de Pă- 
rintele şi să ducem la bun sfârşit ce- 
ea ce ne-a fost dat să facem. Între 
timp, soţia are senzaţie de leşin în 
Catedrală şi simte că îi curge ceva pe 
picior în timpul rugăciunii. Fuge re- 
pede la baie, dar de fapt nu era ni- 
mic. Îşi revine, merge la racla Sfân- 
tului şi se unge cu ulei de la candelă 
pe burtă, în acelaşi timp rugându-se. 
Nu trece mult timp că deja simte pal- 
pitaţii în pântec, ca şi cum s-ar mişca 
ceva, ca şi cum ar bate cineva la uşă. 
In fine, senzaţii peste senzaţii, ziua a 
trecut destul de greu, cu multă stăru- 
ință şi rugăciune, cu o amplă retros- 
pectivă asupra propriilor fapte şi cu 
multe cereri de iertare către milosti- 
vul Dumnezeu şi către sufleţelele ca- 
re ne-au părăsit. 


A doua zi, mergem la Părintele Şte- 
fan, i-am dat de ştire că am făcut as- 
cultare şi ne-a recomandat să facem, 
în continuare, rugăciunile către Sf. 
Iosif şi să mai mergem la un ecograf. 
Sunăm pe doamna doctor şi îi comu- 
nicăm că mai vrem să facem un eco- 





| Păza Ioannis Romanidis este 
cel mai important teolog ortodox 
grec al veacului al XX-lea. Recunos- 
cut ca un adevărat mărturisitor care 
a grăit cu îndrăzneală Adevărul lui 
Hristos, Părintele Romanidis a hră- 
nit generaţii de teologi ortodocşi cu 
duhul cugetului patristic ortodox. 
Crescând într-un mediu occidental 
și fiind total expus tradiţiilor creşti- 
ne apusene, a fost forţat să nu pri- 
mească Ortodoxia ca pe ceva gratuit, 
cl să îi cerceteze adâncimile, să recu- 
pereze şi să îi apere integritatea. 


„M-am născut în Pireu, în ziua de 2 
martie 1927... am plecat în Grecia e- 
migrând în America pe 15 mai 1927 
(la numai 72 de zile) împreună cu 
părinţii mei şi am crescut în Man- 
hattan-ul New York-ului.” 


Despre Savvas, tatăl părintelui loan- 
nis, ştim doar că era un om simplu și 
un bun creştin. De meserie croitor. 


„Îmi aminesc mereu de mama care 
îmi spunea: «Copilul meu, om sfânt 
cu de-a sila nu se face». Desigur o- 
mul nu poate cu de-a sila să ajungă 
sfânt, fiecare trebuie să-și aleagă 
singur calea tămăduirii prin nevoin- 
ță”. 

Această binecuvântată femeie din A- 
sia Mică era om de rugăciune. Se ru- 
ga şi făcea multe metanii. Pe când e- 
ra mic, Părintele Ioannis o vedea şi 
râdea: 


RĂDĂCINILE SFINŢENIEI 


-Părinţi şi bunici care au rodii sfinți şi 
oameni ai lui Dumnezeu- 


Maica EVLAMPIA ROMANIDIS 





„Bunule 
Doamne, 
din toate 
fă să aud 
cuvintele 
Tale!” 





-Ce faci, toată ziua numai metanii şi 
metanii? 

Iar ea îi răspundea: 

-Râzi tu râzi, lannaki... dar tu, popă 
O să te faci. 


Era de origine din Arâvissos-ul Ca- 
padociei, fiind crescută într-o at- 
mosferă filocalică, cu o intensă viaţă 
liturgică, postiri şi rugăciuni, îndeo- 
sebi cu rugăciunea lui lisus. La vâr- 
sta de 12 ani a fost de faţă la măcelă- 
rirea părinţilor ei. Dar acest fapt a 
întors-o mai mult către Hristos şi 
către Biserică. Cu simplitate spunea 
că i se arăta Maica Domnului şi o că- 
lăuzea în viaţă. 


De mică se ruga lui Dumnezeu. lată 
ce mărturisea: „La 12 anl aveam a- 
ceastă rânduială de rugăciune: Para- 
clisul Maicii Domnului, cei şase 
psalmi ai Utreniei, Pavecerniţa, Ve- 
chiul și Noul Testament. Aşa-mi pe- 
treceam vremea. Mintea mea nu pă- 
răsea cuvintele acestea nici ziua nici 
noaptea: Bunule Doamne, nu mă 
părăsi de bunătățile Tale, din toate 
fă să aud cuvintele Tale. De lucruri 
necuvioase, cu ajutorul Tău, Doam- 
ne, păzeşte-mă. Doamne, după po- 
runca Ta, cum ştii Tu, Doamne, gu- 
ra mea, ce spune ea, a Ia este.” 


Mama părintelui a jucat un rol e- 
senţial atât în convertirea la ortodo- 
xie a soţului fiicei sale, cât şi la înte- 
meierea unei biserici ortodoxe în o- 


raşul Christchurceh din Noua Zeelan- 
dă. 


După tunderea ei în monahism, a 
trăit la o şi mai mare înălţime viaţa 
monahală pe care atât de mult o iu- 
bea şi în atmosfera căreia respira în- 
că de când era în lume. A dobândit 
harisma Rugăciunii minţii, precum 
și harisma străvederii. Cu mare sim- 
plitate îi povestea Stareţului Paisie 
Aghioritul cum îl vedea rugându-se 
în chilia sa din Sfântul Munte. Şi 
Starețul Paisie adăuga: „Maica E- 
vlampia are televizor duhovnicesc”. 
Când o întrebau de experienţele sale 
duhovniceşti, ea răspundea: „Toată 
lumea vede aşa. Eu de mică ve- 
deam sfinţi. Imi spuneau «Co- 
pilul meu, să nu spui de noi. 
Dacă spui, rău de mine, rău de 
tine». 


Se împărăşea adesea cu Preacuratele 
Taine şi simţea bucurie. S-a învred- 
nicit de oaspeţi dumnezeieşti, pre- 
cum Sf. Pantelimon, Sf. Nectarie, Sf. 
Paraschevi şi Sf. Eufimia. A adormit 
în după-amiaza zilei de 6 noiembrie 
1980. Părintele Paisie, fiind întrebat 
de o monahie despre starea sufletu- 
lui Maicii Evlampia, a răspuns: 
„Maica Evlampia e bine acolo unde 
este. S-a dus ca o fetiță de 12 ani. E 
foarte bine”. 


Rubrică realizată de 
maicile de la Bujoara 

[oi voi, creştinii, suneţi datori a 
păzi toate poruncile lui Dumne- 
zeu, nu cu nepăsare şi cu cârtire sau 
cu scop de a plăcea oamenilor, ci 
cu toată osârdia și dragostea 
şi cu toată bucuria şi cu scop 
bine plăcut lui Dumnezeu. Nu 
ca nişte robi pentru frica gheenei, 
nici ca niște simbriași pentru plata 
împărăției cerurilor, ci ca nişte fii 
pentru dragostea Tatălui Celui din 
ceruri, care a legiuit poruncile pen- 
tru şapte pricini: 


1) pentru că cine face poruncile și 
lucrurile Domnului cu trândăvie es- 
te blestemat, precum zice Ieremia: 
„Blestemat cel ce face lucrurile 
Domnului cu lenevire.” (ler. 48, 10) 


2) pentru că Hristos, Cel ce a po- 
runcit poruncile, este vrednic şi 
prea vrednic de toată iubirea, 
pentru aceea, cei ce voiesc să pă- 
zească poruncile Lui cu toată sârgu- 
ința se cade a se îndemna din dra- 
gostea cea către Hristos de a le pă- 
zi; de aceea şi Proorocul David zi- 
cea: „Fericit bărbatul care se teme 
de Domnul, întru poruncile Lui va 
voi foarte" (Ps. 111,1). 








Cei patru stâlpi ai anului 2021 


ÎMPLINIREA PORUNCILOR (III) 


În şapte motive 
date de Sf. Nicodim Aghioritul 





3) pentru că cel ce face cu trândăvie 6) pentru că cel ce lucrează porun- 
şi cu cârtire poruncile lui Hristos se  cile şi voia Domnului, nu e de ajuns 
aseamănă cu cel ce a adus în Legea numai să facă după cuvântul cel 
Veche, oi şi alte dobitoace lui Dum- mai dinainte, voia cea bună a lui 
nezeu, nu însă întregi și sănătoase, Dumnezeu, dar să fie şi bineplăcu- 
ci şchioape, betege şi bolnave, sau tă; fiindcă de multe ori, câte un 
mai bine-zis, se aseamănă lui Cain lucru se vede a fi bun, iar dacă se 
care n-a adus jertfă lui Dumne- face fără de vreme şi la locul cel 
zeu din cele mai alese roduri nepotrivit, nu este și bineplăcut lui 
ale pământului, ci a adus plea- Dumnezeu. 
vă şi paie. 

7) şi cea din urmă; se cade voi, toţi 
4) pentru că cel ce face voia Dom- creştinii, să păziţi poruncile Dom- 
nului, însă n-o face precum voieşte nului cu dragoste şi cu sârguinţă, 
Dumnezeu, ci pentru slava şi lauda căci dumnezeieştile porunci, fiind- 
oamenilor sau pentru alt scop lu- că sunt adevăr şi lumină, luminea- 
mesc şi deşert, unul ca acesta își ză mintea cu razele dumnezeieştii 
pierde osteneala sa şi nu primeşte cunoștințe: „Că porunca Legii este 
nici o plată de la Dumnezeu. sfeşnic şi lumină" (Pilde 6, 23). Şi 

Isaia: „Pentru că lumină sunt po- 
5) pentru că cel ce lucrează cu sâr-  runcile Tale pe pământ" (îs. 26, 9). 
guință poruncile lui Hristos, şi pe Deasemenea şi dumnezeiescul Hri- 
cele mai mari greutăţi ce le întâm-  sostom: „Și pretutindenea poate să 
pină le socoteşte de mari înlesniri; vadă cineva bine că Legea se nu- 
precum, dimpotrivă, cel ce săvâr-  mește lumină... că nu atât razele 
șeşte poruncile Lui cu lenevire, și soarelui povăţuiesc ochii noştri, 
cele prea lesnicioase le socoteşte  precât poruncile Legii strălucesc o- 
foarte grele; cum zice Hrisostom:  chii sufletului. Fiindcă, precum o- 
„Greutatea, nu firea poruncilor, ci  chiul din această lumină se foloseş- 
trândăvia celor mulţi obișnuiește a te, așa şi sufletul din această 


o face; precum când cineva le supunere a Legii prea mult ro- 
primeşte cu sârguință, a- qefe> e di cata înot fapla Duc 
tunci 1 se par ca suni poca pri în aa d 
lesnicioase şi uşoare'- 

(Tâlc. la Ps. 111). 





Pentru bândeţea şi răbdarea cea nespusă a 


„Înainte de a fi călugăr, eram jurnalist. Aveam pagină artistică în diferite zia- i P 
Domnului 


Răstignindu-Te evreii 


re... Am descoperit că artiştii îşi puneau întrebări esenţiale: Ce este frumuse- GÂNDURI DESPRE Si Pena o Sia 
țţea? Ce este adevărul? Ce este dragostea? Cum să obţii tonul corect? Gestul Versuri de Sf. Ioan Iacov Hozevitul Şi De ce] tâlhar tu ună 
potrivit? Cum să realizezi dăruirea de sine? Cum să reciţi acelaşi text în fieca- FOTOGRAFIE ÎL Silla unei î. rai 


re zi fără să te plictiseşti? Am găsit răspunsurile în Biserica Ortodoxă. Am 
descoperit limbajul inimii. Există un limbaj intelectual, raţional, care foloseş- 
te sensul cuvintelor, dar există şi un limbaj paradoxal, al inimii, cel pe care 
Hristos îl foloseşte în Evanghelii, în special în Fericiri... Fotografia m-a învă- 
țţat o mulţime de lucruri, de exemplu să privesc! Fotografia poate face invizi- 
bilul vizibil, poate fixa clipa. De asemenea, îmi permite să exprim lucruri pe 
care cuvintele nu le pot spune, aşa cum o schiță bună poate înlocui un discurs 
lung. Prin fotografie pot arăta că fiecare moment este unic. Suflarea iradi- 
ază din inima operei; iar opera este cea care face Duhul percepti- 
bil.” Părintele Ioan Gascuel din Franţa (uneori şi fotograf) 


De răbdarea Ta cea multă 
Blândul meu Mântuitor 
Toate s-au mişcat în lume 
Şi în ceruri cu fior. 


Nu Te-ai mâniat pe nimeni 
Ca un miel ai fost de blând 
De la biata Ta făptură 
Pocăinţă așteptând. 


Îndelungata Ta răbdare 
Oare cum s-o laud eu? 

Mă uimesc Stăpâne Doamne 
Şi Mântuitorul meu! 


S-a cutremurat pământul 
Pietrele s-au despicat, 
Soarele şi-a stins lumina 
Ingerii s-au spăimântat. 


Sărutarea cea vicleană 
De la Iuda ai primit 

Şi lovit fiind de slugă 
Cu blândeţe i-ai grăit. 


Prigonit ai fost în lume 
Incepând de la Irod 

Pân-la pleava cea din urmă 
A orbitului norod. 














Icoana Maicii Domnului „Dul- 
cea sărutare” aparţine tipului 


iconografic „Glykofilousa”. 
Pruncul Hristos are faţa lipită 
de a Maicii Sale, într-un gest 
de mare tandreţe. In această i- 
coană Preasfânta Născătoare 
de Dumnezeu pare a-L îmbrăţi- 
şa mai bine decât în alte icoa- 
ne, iar expresia ei este mult 
mai afectuoasă. 


| psi Maicii Domnului „Dulcea 
sărutare” (Glykophilousa) de la 
Mănăstirea Filoteu din Muntele At- 
hos, despre care se spune că ar fi una 
dintre cele 70 de icoane făcute de Sf. 
Apostol şi Evanghelist Luca, este 
prăznuită pe 27 martie şi în lunea din 
Săptămâna Luminată. Această icoană 
este una dintre icoanele salvate în 
timpul perioadei iconoclaste şi ajunse 
în mod minunat în Sfântul Munte. 


Iniţial, icoana a aparţinut unei femei 
evlavioase din Constantinopol, numi- 
tă Victoria, care era soţia lui Simeon, 
un senator ce îl susținea pe împăratul 
iconoclast Teofil (829-842) în lupta 
împotriva sfintelor icoane. Victoria 
cinstea mult sfintele icoane, mai ales 
pe cele ale Maicii Domnului, în faţa 
cărora se ruga în fiecare zi. Într-o zi, 
Simeon i-a zis soţiei sale să-i dea i- 
coana Maicii Domnului „Dulcea săru- 
tare”, ca să o ardă. Victoria a încercat 
să salveze icoana Maicii Domnului, 
ducând-o pe ascuns la malul mării şi 
i-a dat drumul pe apă. Imediat icoa- 
na s-a ridicat în picioare şi a plutit 
deasupra valurilor. 


După un timp, icoana a apărut pe ţăr- 
murile Muntelui Athos, în apropiere 
de Mănăstirea Filoteu, unde a fost 
primită cu mare cinste şi bucurie de 
stareţ şi de obştea mănăstirii. Maica 
Domnului însăși i s-a arătat starețu- 


Icoana Maicii Domnului 


„Dulcea sărutare” 


(Glykophilousa) 
de la Mănăstirea Filoteu 





lui în vis într-o noapte, indicându-i 
locul unde va găsi icoana ei. După ce 
călugării au scos icoana din mare şi 
au aşezat-o pe țărm, din acel loc a iz- 
vorât imediat apă dulce, ce curge 
până în zilele noastre. În fiecare 
an, în lunea din Săptămâna Lumina- 
tă, Părinţii de la Mănăstirea Filoteu 
merg în procesiune cu icoana Maicii 
Domnului „Dulcea sărutare” până la 
izvorul de pe ţărmul mării, în locul 
minunatei aflări. 


Icoana Maicii Domnului „Dulcea să- 
rutare” este aşezată pe iconostasul 
bisericii centrale a mănăstirii Filoteu 
şi revarsă multe minuni asupra celor 
care îi cer ajutorul cu credinţă, dintre 
care vom reda câteva mai jos. 


+ Un paracliser cu numele Ioanichie, 
care avea mare evlavie la Maica Dom- 
nului, de câte ori aprindea candela la 
icoana ei, zicea și acestea: „Pentru ce, 
O, Stăpână, toate mănăstirile din Sf. 
Munte au tot ce le trebuie, iar mănăs- 
tirea noastră duce lipsă de toate; pâ- 
nă şi grâul îl cumpărăm?”. Într-una 
din nopţi, după ce a aprins candela, a 
stat mult timp în faţa icoanei şi s-a 
rugat cu lacrimi. 


După un timp l-a cuprins somnul şi a 
văzut-o în vis pe Preasfânta Născă- 
toare de Dumnezeu, că se apropie de 
el şi-i zice: „Copilul meu Ioanichie, 
pentru ce mă superi mereu zicând că 
toate mănăstirile din Sf. Munte au tot 
ce le trebuie, numai mănăstirea a- 
ceasta duce lipsă de toate? Cunoaşte, 
deci, că eu mă îngrijesc de toate nevo- 
ile mănăstirii și ştiu de ce are nevoie. 
Iar stareţii şi întâi-stătătorii să nu se 
îngrijească prea mult de cele pămân- 
teşti şi astfel să neglijeze mântuirea 
lor. Deci, de acum să încetezi să mă 
mai superi cu cuvintele tale, că eu 
port grijă de mănăstirea aceasta şi de 
mântuirea sufletului tău.” 


Acestea auzind, Ioanichie s-a trezit 
înspăimântat, dar şi plin de bucurie. 
Căzând înaintea icoanei Preasfintei 
Stăpâne, i-a cerut iertare cu lacrimi în 
ochi şi apoi a spus fraţilor despre 
ajutorul Maicii Domnului. 


+ Altădată, venind un străin în mă- 
năstire, s-a închinat în biserică. Ajun- 
gând la icoana Maicii Domnului şi vă- 
zând atâtea bijuterii şi odoare din aur 
agăţate de icoană de către cei care 
primiseră ajutor de la aceasta, şi-a 
pus în minte să le fure. După slujba 
Utreniei, când au ieșit toţi din biseri- 
că, el s-a ascuns într-o strană mai re- 
trasă. Rămânând singur în biserică, 
străinul a luat toate odoarele de la i- 
coana Maicii Domnului şi a ieşit ple- 
cat spre limanul Ivirului, unde s-a ur- 
cat pe corabia care transporta închi- 
nătorii. Mergând o parte din drum, 
corabia s-a oprit în mijlocul mării, ră- 
mânând neclintită, fiind ţinută de o 
mână nevăzută. Cu toate că vântul îi 
era prielnic, corabia nu se mişca. 


După câteva ore, când paracliserul a 
deschis biserica, a văzut că lipseau o- 
doarele de la icoana Maicii Domnu- 
lui. IÎnştiinţându-l imediat pe stareţ, 
acesta a trimis trei călugări cu o barcă 
în urma corabiei care ducea închină- 
torii, căci şi-a dat seama că numai 
străinul acela furase odoarele. Deci, 
pe când cei din corabie se aflau în ne- 
pricepere, au ajuns şi călugării cu 
barca. Când i-a văzut, străinul şi-a 
dat seama că pentru el au venit şi, vă- 
zând şi minunea cu oprirea corabiei, 
a căzut în genunchi înaintea părinţi- 
lor, cerându-le iertare şi înapoindu-le 
cele furate. Părinţii au luat odoarele, 
l-au iertat pe cel ce se pocăia şi s-au 
întors în mănăstire slăvind pe Preas- 
fânta Stăpână. lar corabia a plecat 
mai departe, nefiind împiedicată de 
nimeni. 


+ Un creştin avea femeia stearpă. 
Mulţi ani nu a putut face copii. Oda- 
tă, venind creştinul la Mănăstirea Fi- 
loteu, a luat puţin untdelemn de la 
candela din faţa icoanei Maicii Dom- 
nului şi, ducându-se acasă, a miruit 
pe soţia sa, care, în scurt timp a ră- 
mas însărcinată și apoi a născut un 
copil sănătos. Drept mulţumire, creş- 
tinul a venit și a dăruit un catâr mă- 
năstirii. 

I.G. 











|) upă războaiele balcanice înche- 
iate prin Pacea de la Bucureşti 
din 1913, se creau premisele pentru 
câştigarea unor drepturi naţionale şi 
confesionale pentru aromânii locui- 
tori în noile state apărute pe ruinele 
Imperiului otoman. Cu toate aces- 
tea, înțelegerile reprezentanţilor 
statelor balcanice nu au fost respec- 
tate. Mai mult, bandele de antarţi 
(luptători pentru cauza grecească 
din vechiul stat otoman) au acţionat 
în continuare, nu de puţine ori, la 
instigarea mitropoliţilor greci. Este 


cazul aromânilor din satul Coriţa, 
Albania. 


În timpul campaniilor întreprinse 
de antarţi în 1912, preotul Haralam- 
bie Balamace (Papa Lambru, cum îi 
ziceau toţi), din Coriţa (unde după 
1881 se stabiliseră mai mulţi aro- 
mâni din Tesalia ocupată de Gre- 
cia), alături de alte notabilităţi aro- 
mâne din localitate, fusese maltratat 
pentru utilizarea limbii aromâne, 
trimiterea copiilor la şcolile aromâ- 
ne şi „îndrăzneala“ de a fi cerut înfi- 
ințarea unei episcopii a aromânilor 
din Balcani. La puţin timp, preotul 
aromân a fost eliberat la intervenţia 
lui Take Ionescu la primul-ministru 
Venizelos al Greciei. 


Considerat un exponent al aromâ- 
nismului, ca unul care înființase pri- 
mele şcoli aromâne în Albania şi E- 
pir, care pledase în fruntea delega- 
ției româneşti la Constantinopol 
pentru înfiinţarea unei episcopii a a- 
românilor şi alegerea unui titular, şi 
ca unul care a militat pentru recu- 





Sfinți aromâni fără calendar 


PREOTUL HARALAMBIE BALAMACE, 


martir al aromânilor din Albania 


(23 martie 1914) 





noaşterea naţiunii aromâne din Tur- 
cia europeană, preotul Balamace era 
vizat permanent de grupurile de 
grecomani şi antarţi care activau 
pentru autonomia şi chiar alipirea 
ținuturilor epirote din sudul Albani- 
ei. Se spunea despre el că este chiar 
excomunicat de Patriarhia Ecume- 
nică, atât pentru faptul că înființase 
primele şcoli aromâne din Albania 
şi Epir şi că îi încuraja pe etnicii al- 
banezi la educaţie în limba maternă, 
dar mai ales că slujea în dialect a- 
român, în paraclisul din Coriţa şi în 
biserica din Pleașa. 


Momentul culminant s-a consumat 
de praznicul Învierii din 1914. În 
contextul retragerii trupelor greceşti 
din sudul Albaniei şi preluării teri- 
toriului de către jandarmeria alba- 
neză sub conducerea militară olan- 
deză, la semnalul clopotului care 
trebuia să vestească marele praznic 
al creştinătăţii, bande de grecomani 
și antarţi au înconjurat locuinţele 
din cartierul aromân din Coriţa. A- 
românii au fost jefuiţi de avutul lor, 
maltrataţi, li s-au incendiat sau dis- 
trus casele și au fost obligaţi să de- 
clare că nu-şi vor mai trimite copiii 
la şcoli. Unii, în frunte cu preotul 
Haralambie Balamace, au fost so- 
maţi să iasă din case, pentru a fi 
duşi la marginea orașului, apoi mal- 
tratați, umiliţi, mutilaţi și ucişi. Des- 
pre cum a fost tratat părintele Bala- 
mace există mărturii, din care o re- 
dăm pe cea a fiicei lui: „Venind la 
casa noastră antarți, soldați și gre- 
comani, aducând cu dânşii şi bi- 
doanele de petrol pentru incendie- 


Să recunoaştem că nu mulţi dintre noi ştiu câte ceva despre fraţii 
noştri de un neam şi de o limbă, aromânii, despre istoria şi cultura 
lor, atât de unite în multe momente istorice cu a noastră, dar şi 
despre drama lor ca popor. Cu nădejdea că vom putea prezenta 
mai multe în viitor, vă punem acum la inimă un aromân, om al lui 
Dumnezeu. Să nu ne smintească asemănarea cu cele din „Mioriţa”, 
căci de multe ori cel viclean lucrează prin cei de o credinţă... 


rea casei, au invitat pe tatăl meu şi 
pe unchiul Sotir să se predea şi să 
nu opună nicio rezistență din ordi- 
nul mitropolitului şi al ofiţerilor şi 
că vor fi duşi la Mitropolie pentru 
explicații. (...) Au ieşit din casă, fă- 
ră să se opună. Deodată, amândoi 
au fost luaţi în bătăi cu paturile de 
puşcă şi când un soldat i-a tras o 
palmă pe obraz, el a întors cealaltă 
parte, zicându-i: «Loveşte şi 
pe partea aceasta, căci 
nu cred să fiu chinuit mai 
mult decât lisus Hristos. 
Știu că mor pentru drep- 
tate şi pentru naţiune!» 
După ce i-au întors în casă luându- 
le toți banii, precum şi alte obiecte 
de valoare, i-au dus afară din oraş. 
(...) Modul brutal în care au fost 
omorâți nu se poate descrie. Figuri- 
le lor nu se puteau distinge de înţe- 
păturile baionetelor, afară de pă- 
rintele care nu era străpuns la o- 
braz, dar a avut mai multe lovituri 
de baionetă pe corp şi mutilat într- 
un mod oribil“. 


Potrivit anchetei efectuate ulterior 
de autorităţile albaneze, sub supra- 
vegherea reprezentanţilor Marilor 
Puteri, la masacrul de la Coriţa au 
fost implicaţi în mod direct greco- 
mani şi soldaţi greci, deghizați în 
antarţi, iar ca autori morali au fost 
indicaţi mitropolitul grec Gherma- 
nos de Coriţa şi chiar oficialități ale 
guvernului de la Atena. 


(articol preluat din ziarul Lumina) 


Iată câţiva aromâni care au lăsat urme în spiritualitatea, cultura şi civilizația ţării noastre, care i-a 
primit ca pe fiii săi: Sf. Andrei Șaguna, Părintele Arsenie Papacioc, loan lanolide, Eftimie 
Murgu, Emanuil Gojdu, Octavian Goga, Gala Galaction, Sextil Puşcariu, Theodor Aman, 
Constantin Noica, Vintilă Horia, Nicolae Malaxa, Toma Caragiu, Ion Caramitru. 


